Správa zo zahraničnej pracovnej cesty
1.  Účastník ZPC:
Prof. Ing. Tatiana Kováčiková, PhD.
Výskumný pracovník, ERA Chair projekt ERAdiate, Vedecký park Žilinskej univerzity v Žiline
Jazyky: anglický, francúzsky, ruský

2.  Zahraničná pracovná cesta:
Belgicko, Brusel, 26.- 27.9.2016
EK, DG R&I
Centre de Conférences Albert Borschette, 36 rue Froissart, Brussels
13. pracovné zasadnutie Programového výboru pre inteligentnú, zelenú a integrovanú dopravu
spôsob jej financovania: MŠVVaŠ SR
3.  Rámcový program pobytu:
26.9.2016 Žilina 06.00 – Viedeń Schwechat 09.30 – Brusel 11.20
27.9.2016 13.00 – 17.00 Brusel, KoWi offices in Brussels, hosted by PolSCA, Rue Trone 98, Prípravné stretnutie národných delegátov
27.9. 2016 10.00 – 16.30 Brusel, Centre de Conférences Albert Borschette, 36 rue Froissart, 13. pracovné zasadnutie Programového výboru pre inteligentnú, zelenú a integrovanú dopravu
27.9.2016 Brusel 19.20 - Viedeń Schwechat – 21.00 – Žilina 23.30

4.  Stručný priebeh rokovaní, resp.  študijného pobytu:

Dňa 26.9. som sa zúčastnila prípravného stretnutia národných delegátov. Hosťujúcou organizáciou bol Polish Science Contact Agency v Bruseli. V rámci stretnutia sa diskutovali nasledovné oblasti: 	
-	Informácia z workshopu STRIA: 23.6. 2016, Európska komisia (RTD a MOVE) organizoval workshop, ktorého cieľom bolo identifikovať možnosti pre dosiahnutie nízko uhlíkovej dopravy a mobility.
-	Aktuálny stav WP2017: Delegáti vyjadrili spokojnosť s obsahom, ale dohodli sa, že v budúcnosti budú naliehať na EK, aby správy z rokovaní boli zasielané včaššie a členské štáty mali viac času a priestoru na pripomienkovanie
-	Obsah strategického dokumentu pre prípravu posledného trojročného obdobia H 2020 na roky 2018 – 2020. Delegáti prešli podrobne WP 2018-19(20) Scoping Paper a dohodli sa, že predložia EK niektoré dodatočné otázky (napr. rozdiel medzi “digitisation” and “digitalisation”, príliš veľký dôraz na technológie, čo môže spôsobiť podcenenie požiadaviek výskumníkov zo sociálnej sféry), ktoré budú zozbierané holandským národným delegátom. 
-	Dôležité body agendy pracovného zasadnutia národných delegátov
-	Iné: 
o	Ďalšie prípravné stretnutia: Budúce stretnutie sa uskutoční pred 14. pracovným zasadnutím, t.j. 12.12.2016. Delegáti boli vyzvaní preskúmať možnosť organizovania týchto stretnutí na pôde ich stálych zastupiteľstiev.
Dňa 27.9. 2016 som sa zúčastnila 12. pracovného zasadnutia Programového výboru pre inteligentnú, zelenú a integrovanú dopravu. Zasadnutie viedla Clara de la Torre, Directorate H – Transport, riaditeľka. Prerokované boli nasledovné body:
o	Informácia predsedníctva zasadnutia:
o	Zmeny v organizačnej štruktúre DG MOVE a DG RTD
o	Výsledky schvaľovacieho procesu piatich projektov, pre ktoré príspevok EK prevyšuje sumu 2,5 mil. EUR. Schválené.
o	Predbežná evaluácia H2020
Evaluácia je založená na 5 základných kritériách: efektívnosť, efektivita, relevancia, koherencia a EÚ – pridaná hodnota. Čo sa týka oblasti dopravy, prvým materiálom bude pracovný dokument zamestnancov EK, ktorý bude k dispozícií v máji 2017. EK pracuje s podporou  5 externých expertov, ktorí používajú nástroje ako prieskum, dotazíky, vyhľadávanie dát a diskusie so zainteresovanými stranami. 
High Level Group Report, ktorý vypracuje skupina 12 expertov, je naplánovaný na jún 2017 a komunikáci EK sa predpokladá na október 2017. 
o	Európska stratégia pre nízkemisnú mobilitu (European Strategy for Low-Emission Mobility COM 2016 501 final)
Hlavnými elementami stratégie v oblasti dopravy sú:
•	Zvýšenie efektívnosti dopravných systémov využitím digitálnych technológií, inteligentnou cenovou tvorbou a stimulovaním nízko emisných dopravných módov.
•	Urýchlenie nasadzovania alternatívnych nízko emisných energií pre dopravu, ako napr. pokročilé bio palivá, elektrická energia, hydrogén, obnoviteľné syntetické palivá a tiež odstraňovanie prekážok elektrifikácie dopravy.
•	Urýchlenie nasadzovania vozidiel s nízkou (menej ako 50g/km) a nulovou emisiou. 
Mestá a lokálne autority sú pritom pre uplatňovanie tejto stratégie najdôležitejším článkom. Už v súčasnosti implementujú niektoré stimuly, ako nízko emisné alternatívne energie a doprava, motivácia pre modálnu zmenu dopravy smerom k aktívnej doprave (bicykle, pešie zóny), verejná doprava a/alebo zdieľané mobilitné schémy ako zdieľanie automobilov a bicyklov, a to s cieľom znížiť zápchy a znečistenie ovzdušia.  
o	ERA-NET Cofund Electric Mobility Europe
V januári 2016, organizácie zo 16 krajín a 4 regiónov poslali spoločne návrh projektu ERA-NET - Electric Mobility Europe (EMEurope). EMEurope má momentálne 20 verejných inštitúcií z členských a asociovaných štátov, ktoré, spolu s EK, spolufinancujú projekt sumou 30 miliónov EUR.  Táto iniciatíva stavia na výsledkoch predchádzajúceho projektu ERA-NET Plus Electromobility+, a má za cieľ priviesť nadnárodný výskum v oblasti e-mobility na vyššiu úroveň. Grant Agreement s EK má byť podpísaný v októbri 2016. 
Bohužiaľ, Slovensko nie je členom iniciatívy.
o	Verejná konzultácia EURICS (Energy Union Research, Innovation and Competitiveness Strategy).
Uskutočnila sa v období od 2. marca do 31. mája 2016. V systéme bolo zaregostrovaných 243 príspevkov. Viac informácií je možné nájsť na: http://ec.europa.eu/research/consultations/euric/consultation_en.htm
o	TEN-T / CEF: Komplementarita a synergia
Connecting Europe Facility (CEF) pre dopravu je finančný inštrument pre realizáciu európskej politiky pre dopravnú infraštruktúru.  
Ciele politiky TEN-T predpokladajú:
•	Dokončenie jadrovej siete v roku 2030, ktorá bude štruktúrovaná okolo 9 koridorov jadrovej siete.
•	Dokončenie komplexnej siete do roku 2050 s cieľom umožniť dostupnosť všetkých európskych regiónov.
CEF Doprava sa sústredí na cezhraničné projekty a na horizontálne priority ako napr. dopravné riadiace systémy. CEF Doprava podporuje aj inovácie v dopravných systémoch s cieľom zlepšiť využitie infraštruktúry, znížiť vplyv dopravy na životné prostredie, zvýšiť využitie energie a zvýšiť bezpečnosť.  Celkový rozpočet pre CEF Doprava je 24.05 bil. EUR.
o	Smart, Green and Integrated Transport Scoping Paper 2018-2020, H2020 Transport Programme Committee
Do súčasnej verzie boli implementované pripomienky členských štátov. Táto bola zaslaná späť členským štátom na ďalšie pripomienkovanie. Plánovaný kalendár je:
27. september 2016 – odsúhlasenie 1. revidovaného draftu
28. november 2016 – diskusia v rámci PC Transport
Koniec 2016 – začiatok prípravy samotného Work Programme
Q4 2017 – odsúhlasenie a prijatie WP 2018 – 2020
Novým prvkom je sekcia    2.2. “Translation into calls”, ktorá poskytuje prehľad predpokladanej implementácie do výziev WP 2018 – 2020. 
Na základe analýzy vstupov boli definované 4 prioritné oblasti, ktoré budú predstavovať základ pre Strategický pozičný dokument pre programovacie obdobie 2018 - 2020:
•	Smerom k integrovanému, udržateľnému a robustnému dopravnému systému
•	Technológie pre transformáciu dopravného systému
•	Konkurencieschopnosť, business modely a trhy
•	Ľudia v centre záujmu: požiadavky, potreby a správanie, inklúzia a prístup.
Ďalším krokom bude skompletizovanie vyhodnotenie projektov v doprave, ktoré boli financované v rámci 7.RP a prvého programovacieho obdobia H2020.
Dokončenie materiálu je naplánované na druhú polovicu roku 2017.
o	 Konferencia TRA 2018 sa uskutoční 16.-19.apríla 2017 vo Viedni
o	 Ďalšie stretnutie národných delegátov Programového výboru PC 11 sa uskutoční 13. decembra 2016.

5.  Odporúčané závery:
Prerokovať a zvážiť finančnú podporu ako nevyhnutnú súčasť pre participáciu slovenských subjektov v iniciatívach ERA-NET, ktoré slúžia pre podporu verejno-súkromného partnerstva, ktoré je kľúčové v takej oblasti, akou je doprava.  
6.   Prehľad prinesenej dokumentácie a miesto jej uloženia
Dokumenty sú určené pre členov Programového výboru a dostupné v databáze členov  CIRCABC interest group “Smart, Green and Integrated Transport Programme Committee".
7.   Osobitne vyhodnotený očakávaný prínos ZPC
-
8.    Spôsob zverejnenia výsledkov ZPC, prenos získaných informácií

Oboznámenie so závermi - elektronickou poštou:
-	Ing. arch. Jana Tomková, Národný koordinátor kontaktných bodov pre Horizont 2020, Centrum vedecko-technických informácií SR (CVTI SR)
-	Ing. Veronika Hanzelová, Národný kontaktný bod pre Horizont 2020: -  Opatrenia v oblasti klímy, životné prostredie, efektívne využívanie zdrojov a suroviny, Bezpečná, čistá a efektívne využívaná energia, Inteligentná, ekologická a integrovaná doprava, Centrum vedecko-technických informácií SR (CVTI SR)

Súhlasím so zverejnením správy na internete: Nesúhlasím, nakoľko správa obsahuje aj interné informácie. 
Správu vypracoval: Prof. Ing. Tatiana Kováčiková, PhD.
Dátum: 2.10.2016
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.